दिल्ली में इस बार कोरोना का नया स्ट्रेन जमकर कहर बरपा रहा है और बड़ी तादाद में संक्रमित लोगों को इलाज के लिए अस्पताल भागना पड़ रहा है। इसके चलते अस्पतालों में बेड्स की भारी कमी हो गई है। सबसे ज्यादा दिक्कत गंभीर हालत वाले उन मरीजों को हो रही है, जिनके इलाज के लिए वेंटिलेटर या ऑक्सीजन की सुविधा वाले बेड्स की जरूरत है। दिल्ली के सीएम केजरीवाल ने राष्ट्रमंडल खेल गांव, यमुना खेल परिसर, राउस एवेन्यू में स्कूल का दौरा किया। सीएम केजरीवाल ने बताया कि दिल्ली में अगले दो या तीन दिन में तीन हजार बेड्स तैयार हो जाएंगे।
सीएम केजरीवाल ने शेयर की तस्वीर
सीएम केजरीवाल ने तस्वीर शेयर करके बताया कि इन तीन जगहों पर कल और परसों के बीच 1500 ऑक्सीजन बेड तैयार हो जाएंगे। केंद्र सरकार के निर्देश पर डिफेंस रिसर्च एंड डिवेलपमेंट ऑर्गेनाइजेशन यानी DRDO ने कोरोना के गंभीर हालत वाले मरीजों के इलाज के लिए पिछले साल की तरह इस साल एक बार फिर एयरपोर्ट के पास अपना एक अस्पताल तैयार किया है। कुल 500 बेड्स की क्षमता वाले इस अस्पताल के 250 बेड्स पर सोमवार से मरीजों की भर्ती शुरू होने की उम्मीद है, जबकि बाकी के 250 बेड्स भी अगले दो-तीन दिनों में रेडी हो जाएंगे।
राधास्वामी सत्संग व्यास में तैयार हुए बेड्स
छतरपुर स्थित राधास्वामी सत्संग ब्यास परिसर में 10 हजार बेड्स की क्षमता वाला देश का सबसे बड़ा जो कोविड केयर सेंटर तैयार किया गया था, वहां पर एक बार फिर 5000 बेड्स तैयार किए जा रहे हैं। रविवार को इस सेंटर पर किए जा रहे इंतजामों का जायजा लेने पहुंचे डिप्टी सीएम मनीष सिसोदिया ने बताया कि सोमवार की शाम तक या मंगलवार को यहां 500 बेड्स तैयार हो जाएंगे।
जिन पर मरीजों को भर्ती करना शुरू कर दिया जाएगा और चार-पांच दिन के अंदर पूरे 5 हजार बेड्स रेडी हो जाएंगे। यहां भी बेड्स 00004000 र ऑक्सीजन की सुविधा मौजूद रहेगी, ताकि अगर मरीज का ऑक्सीजन लेवल गिर रहा हो, तो उसे तुरंत ऑक्सीजन दी जा सके। अगर किसी मरीज की हालत बिगड़ती है, तो उसे अस्पताल भेजने के लिए एंबुलेंस भी 24 घंटे तैनात रहेगी। मरीजों की टेस्टिंग और दवाइयों का भी यहां इंतजाम रहेगा।
3 हजार से ज्यादा बेड्स होंगे तैयार
अभी सरकारी व प्राइवेट अस्पतालों में ऐसे बेड लगभग फुल हो चुके हैं, जिसक वजह से नए मरीजों को बेड नहीं मिल पा रहे हैं। मगर सोमवार से स्थिति में कुछ सुधार होने की उम्मीद है। आज से करीब एक हजार नए बेड्स पर मरीजों की भर्ती शुरू होने की संभावना है। वहीं अगले दो-तीन दिन में 3 हजार से ज्यादा बेड्स और तैयार हो जाएंगे। इस बार सरकार का फोकस ऑक्सीजन की सुविधा वाले बेड्स तैयार करने पर अधिक है, क्योंकि कई मरीजों को इसकी जरूरत पड़ रही है। इसके अलावा हल्के लक्षणों वाले मरीजों के लिए आइसोलेशन के लिए बेड्स तैयार करवाए जा रहे हैं। हम आपको बता रहे हैं कि कहां कितने बेड्स हो रहे हैं तैयार और लोग कैसे इन जगहों पर जाकर अपना इलाज करवा सकते हैं।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva